
periòdic de comunicació popular 


OFENSIVA AL CATALÀ 

Els governs del País Valencià i de les Illes, 
tots dos del PP, volen aplicar polítiques 
lingüístiques que suposaran un greu retro¬ 
cés en els avenços aconseguits fins ara en 
matèria d’immersió i promoció lingüística 
en llengua catalana. 

Després de 35 anys, 
Can Batlló és del barri 



Instant en què s’obri la porta i el veïnat accedí al recinte de Can Batlló l’l 1 de juny. MIRTA 


Després d’anys de reclamacions, reivin¬ 
dicacions i lluita, la Bordeta ja pot dir 
que Can Batlló és del barri. L’11 de 


juny es va poder entrar al conjunt fabril 
amb les claus, conseqüència d’un 
acord entre la plataforma, l’ajuntament 


i la propietat, que han cedit dues naus 
a la plataforma Can Batlló és pel barri i 
al Centre Social de Sants. Els projectes 


més importants a dur a terme són una 
biblioteca popular i un casal de joves i 
d’avis. Pàgina 3 


Gerard Horta 



Professor d’antropologia a la U B 
ens parla de la violència estruc¬ 
tural a la societat capitalista i del 
perill del nou ordre mundial. 

En moviment_ 

L'anuari 
mèdia.cat: els 
temes silenciats 
pels mitjans el 
2010 
PÀGINA 9 

L’anuari mèdia.cat 2010 ens exposa els 
temes silenciats pels mitjans de comu¬ 
nicació durant l’any passat, un anàlisi 
als mitjans de comunicació pel compli¬ 
ment coherent i correcte de la seva tas¬ 
ca informativa. 

Cultura 

RT#15M, el lli¬ 
bre que recolli¬ 
rà la lluita a les 
places 

PÀGINA io 

El llibre RT#15M: connectades a la 
xarxa, coordinades a les places, pre¬ 
sentarà un recull d'imatges i una tria 
de tweets i hashtags com a memòria 
col·lectiva del moviment de les acam¬ 
pades des del 15 de maig fins a la ma¬ 
nifestació del 19 de juny. Els beneficis 
derivats de l'edició del llibre es desti¬ 
naran als mitjans de comunicació alter¬ 
natius que han donat cobertura a les 
mobilitzacions. 



Petites mentides 
sense importància 


PAGINES CENTRALS 

El cinema francès arriba a les nostres pantalles amb una produc¬ 
ció de Guillaume Canet que oscil·la entre la comèdia i el drama. 
Una proposta interessant de mans d’excel·lents intèrprets. 

Vols teona queer 
(o millor la veritat)? 


Enguany, l’editorial Tangram ha publicat un recull de textos que ana¬ 
litzen la teoria queer, la corrent hereva del moviment feminista i 
d’alliberament gai que sorgí amb força els anys 90. 

Opinions 


Editorials 


El Parc de 
l’Espanya 
Industrial, 
Can Batlló... 
i ara la 
Lleialtat 
Santsenca! 

Si, com diuen, els drets 
no es tenen sinó que es 
conquereixen, aquest ha 
estat sens dubte el curs 
de la conquesta veïnal. 

Opinió 

Retallades 
en serveis 
socials: 
retallar 
sobre la 
misèria 

Maria Àlvarez 

Veure com es retallen drets socials 
que tant han costat aconseguir és un 
motiu d’indignació, de protesta i 
d’acció col·lectiva, com s’està demos¬ 
trant amb les mobilitzacions vincula¬ 
des a les assemblees de les places de 
tants barris, pobles i ciutats. Les reta¬ 
llades en l’àmbit dels serveis socials 
han passat segurament més amaga¬ 
des, perquè es retalla sobre la misèria 
del que ja hi havia. No obstant, són 
especialment preocupants ja que re¬ 
cauen sobre aquelles persones més 
vulnerables, justament les que més 
pateixen la crisi. Per una banda, la 
Llei estatal de promoció de l’autono¬ 
mia personal i d’atenció a la depen¬ 
dència, que reconeix un dret bàsic, es 
venia desplegant molt lentament i 
amb un elevat temps d’espera. Ara es 
suma una caiguda de les prestacions i 


E nguany els veïns i les veïnes 
de Sants tanquen el curs amb 
boníssims resultats. Si l’estiu 
passat el van encetar amb un 
primer gran èxit: aconseguir l’espai 
del Parc de l’Espanya Industrial per a 
les festes majors del barri; fan ben 
poc, 111 de juny, se’n van sumar un 
altre d’enorme significació: l’entrada 
definitiva al recinte de Can Batlló. 
Centenars de santsencs i santsenques 
es van aplegar aquell dissabte, van re¬ 
córrer el barri fent cercavila i, bo i se¬ 
guint el nou gegant al qual anomenen 
“puny lleial”, van entrar al vell polí¬ 
gon industrial per fer realitat una de¬ 
manda històricament desoïda per l’A¬ 
juntament: fer de Can Batlló un espai 
dels i per als veïns i veïnes. Sovint es 
diu que “els drets no es tenen, sinó 
que es conquereixen”. Doncs bé, po¬ 
dem assegurar, sense cap mena de 


una major incidència de la prestació 

econòmica per cuidador/a familiar, 
que ja venia sent la principal presta¬ 
ció de la Llei (gairebé un 60% a Cata¬ 
lunya). Sabem que gairebé 9 de cada 
10 persones cuidadores són dones i 
que bona part d’aquestes prestacions 
acaben servint per contractar perso¬ 
nes immigrades en el marc de l’eco¬ 
nomia submergida. Indignant és veu¬ 
re com les polítiques socials acaben 
reforçant les desigualtats de gènere i 
d’origen. El projecte de Llei Òmnibus 
també amenaça els serveis socials. Es 
donen més facilitats al sector privat 
amb una rebaixa molt important dels 
criteris d’acreditació i de qualitat per 
prestar serveis, posant clarament per 
davant el benefici empresarial a l’as¬ 
segurament d’una atenció de qualitat. 
Especialment greu és la modificació 
de la renda mínima d’inserció que 
contempla el Projecte de Llei de me¬ 
sures fiscals i financeres. Es dificulta 
l’accés a les persones immigrants, de¬ 
manant com a requisit una residència 
continuada a Catalunya almenys amb 
dos anys d’antelació. Es condiciona 
l’accés a la prestació a la disponibilitat 
pressupostària de la Generalitat i es 
fixa un període màxim de 60 mesos. 
Aquestes mesures suposen deixar 
sense cap prestació econòmica a per¬ 
sones amb molta necessitat, que reco¬ 
rreran als serveis socials dels ajunta- 


dubte, que aquest curs ha estat el de 
la conquesta veïnal, el just resultat de 
molts anys d’esforç i perseverança, i 
per què no, de desafiament al poder 
institucional. I quina és, si no és 
aquesta, l’expressió més autèntica de 
la lluita per una democràcia veritable? 
A partir d’aquí ens preguntem quina 
serà la propera victòria. I sembla ser 
que el «puny lleial», el gegant comba¬ 
tiu, apunta cap a la Lleialtat Santsen¬ 
ca; de nou, un espai abandonat recla¬ 
mat legítimament pels nostres convi- 
latans i convilatanes. Així doncs, la 
Burxa, tal com ha fet fins ara, provarà 
de ser ben a prop d’aquestes lluites. I, 
per tant, s’enllustra el puny, escalfa 
motors de cara al curs vinent i anima 
tothom a sumar-s’hi. 


ments que es queixen de dèficits de 
finançament. No tenen gairebé diners 
per ajuts d’urgència social, però sí en 
tenen per a sous desorbitats de regi¬ 
dors/res i alcaldes/esses. Les ajudes a 
les famílies, ja prou ridícules, poc 
més de 600 euros l’any que a més 
moltes famílies no cobraven, també 
han patit retallades. Passen a ser no¬ 
més per a les famílies més pobres, pe¬ 
rò deixant fora a moltes immigrants 
pel requisit d’haver de portar cinc 
anys de residència legal a Espanya, els 
dos darrers a Catalunya. Quan la po¬ 
bresa afecta de forma molt especial 
les famílies immigrants, se’ls veten les 
poques i minses ajudes que hi ha. A 
això li hem de sumar la disminució 
dels ajuts a les persones amb discapa- 
citat, dels ajuts al lloguer, dels habitat- 


Violència és 
precarietat i 
desigualtats 

La manifestació massi- 
va del 19J va demostrar 
que no hem caigut en la 
trampa de l’intent de 
crimïnalització i divisió 
de polítics i mitjans de 
comunicació, i que des 
de la unitat podrem 
construir alternatives. 


ges d’inclusió, de les beques de men¬ 
jador i de l’atenció social a la salut 
mental i addiccions, en un moment 
de creixement dels trastorns mentals 
com a conseqüència també de la crisi. 
Com deia el conseller de Benestar So¬ 
cial i Família Josep Lluís Cleries en 
una proppassada conferència, «s’han 
d’ajustar els recursos per a les perso¬ 
nes que els necessiten». Resulta, 
doncs, que no els necessiten les per¬ 
sones immigrades, les persones sense 
feina, les que pateixen la crisi, les per¬ 
sones grans o amb discapacitat? Sens 
dubte té un concepte de necessitat 
que moltes no compartim. Com tam¬ 
poc que es vegin encara més qüestio¬ 
nats drets fins ara tant poc garantits 
com la cobertura de les necessitats 
bàsiques o l’autonomia personal. 



Vukovar, 

sacrificada? 

Quel Ness 

L’estiu del 1991, ara fa 20 anys, un 
periodista, un fotògraf i jo, amb una 
càmera de vídeo, vam anar fins a Vu¬ 
kovar, a l’extrem oriental de Croàcia, 
tocant la frontera amb Sèrbia i al cos¬ 
tat del Danubi. Volíem veure en direc¬ 
te l’anomenada batalla de Vukovar, la 
més sagnant de la guerra de la inde¬ 
pendència de la ex-república Iugosla¬ 
va, i en la que van morir més de 3 -000 
croates, entre civils i militars. Quan 


vam arribar-hi a principis de setem¬ 
bre, la ciutat estava casi incomunica¬ 
da, rodejada per tropes de l’exèrcit fe¬ 
deral iugoslau, amb l’ajut de volunta¬ 
ris Serbis. Però els croates es 
defensaven amb intel·ligència i corat¬ 
ge. La majoria de combatents tenien 
les seves famílies a la ciutat. No hi ha¬ 
via cap unitat de l’exèrcit croat, els 
defensors eren policies i voluntaris, 
que només disposaven d’armes lleu¬ 
geres. Davant tenien un exèrcit amb 
tancs, canons i avions. Finalment, el 
18 de novembre la força va vèncer 
l’obstinació i el Serbis van entrar a 
sang i fetge. Entre altres atrocitats, 
van agafar els ferits i malalts de l’hos¬ 
pital, els van afusellar a tots i els van 


enterrar en una fossa comuna a Ovca- 
ra, on avui hi ha un memorial que re¬ 
corda la massacre. Nosaltres només 
vam ser-hi quatre dies a Vukovar. Vam 
sortir del setge gràcies a un comboi 
de la Creu Roja i amb el convenci¬ 
ment que no tornaríem a veure mai 
més amb vida als qui ens havien aju¬ 
dat a fer la nostra feina. La gent es va 
bolcar amb nosaltres perquè expli¬ 
quéssim tot el que havíem vist. I així 
ho vam fer. En tornar a Catalunya, el 
periodista va fer un article, il·lustrat 
amb les fotos del fotògraf, per la revis¬ 
ta El Temps, que va guanyar el Premi 
Catalunya de Periodisme de la Gene¬ 
ralitat i jo vaig guanyar el Premi Actual 
Catalunya de TV3 amb el vídeo «Foc 


Creuat», que es va utilitzar en actes 
sobre els Balcans, com un que es va 
fer a les Cotxeres de Sants. I a Zà¬ 
greb, la BBC Internacional i la CNN 
van aprofitar imatges de la meva cà¬ 
mera per als noticiaris. Vam fer el que 
els defensors i habitants de Vukovar 
ens van demanar. Sols ens ha quedat 
sempre un dubte. Va fer tot el que po¬ 
dia el govern Croat, amb Franjo Tudj- 
man al davant per desfer el setge? O ja 
li anava bé tenir una ciutat màrtir per 
refermar la independència de Croàcia 
davant la comunitat internacional, tal 
com van denunciar M. Dedakovic i B. 
Borkovic, dos dels comandaments de 
la defensa de Vukovar que van sobre¬ 
viure? Mai no ho sabrem. 


D efensem l’estratègia adop¬ 
tada de desobediència acti¬ 
va i no violenta davant l’a¬ 
provació de lleis injustes, 
perquè és la via que col·lectivament 
es va decidir en assemblea. Però no 
podem entrar en el joc de criminalit¬ 
zar altres formes de lluita, perquè no 
podem oblidar que molts dels drets 
que avui defensem i que ens prete¬ 
nen retallar s’han aconseguit amb re¬ 
voltes amb graus de violència, que no 
tenen res a veure amb el que es va 
viure al Parlament el 15 de juny. No 
hem d’oblidar que és l’Estat qui exer¬ 
ceix constantment una violència es¬ 
tructural. Ens sembla tendenciós par¬ 
lar de violència per quatre pintades i 
insults, oblidant la violència en forma 
de llistes d’espera, desnonaments, 
precarietat, exclusió, etc. amb què es 
troben tantes persones cada dia. 


Indignada 
amb els 
contra- 
ndignats 

Roser Benavent 

Ha faltat temps perquè els «media» 
donessin una volta de 180 graus a 
les seves opinions sobre els indig¬ 
nats. Després de recomanar-los de 
manera paternalista que es conver¬ 
tissin en partit, o en fòrum d’opi¬ 
nió, o en «corrent» de debat, tot de¬ 
mostrant no haver entès res, ara 
tanquen files i carreguen contra el 
moviment. Es diu a bastament que 
en l’acció del Parlament es va inten¬ 
tar segrestar la sobirania nacional, 
quan aquesta la segresten els par¬ 
tits i els polítics cada cop que per¬ 
verteixen el seu programa electoral 
i aproven mesures que ningú ha vo¬ 
tat i retallades en serveis que ningú 
esperava. Sembla que en Felip Puig 
s’ha sortit amb la seva tot fent ama¬ 
gar les imatges de la violència poli- 
cial que ha provocat nombrosos fe¬ 
rits. La policia perseguia les càme- 
res de la gent amb veritable sanya. 
Ara ja no hi ha imatges? No se n’a¬ 
donen tots plegats que és el per¬ 
vers silogisme partits = eleccions 
=parlaments=pseudodemocràcia 
el que no funciona? Que tot plegat 
és una mascarada en què la partito- 
cràcia usurpa els drets de les perso¬ 
nes? Es vol una altra democràcia, 
més oberta, més respectuosa amb 
els ciutadans, on la gent pugui par¬ 
ticipar en les decisions que els afec¬ 
ten i exercir el seu dret a ser lliures. 
No estem ofuscades amb alguns 
polítics, ho estem amb el sistema. 

Envia'ns el teu escrit a 
laburxa@barrisants.org 
o a Can Vies 
(Jocs Florals, 42. BCN 08014). 

Sants 


Can Batlló, una 
victòria del veinat 


L'11 de juny centenars de 
persones van presenciar l'en¬ 
trada a Can Batlló. La plata¬ 
forma ha aconseguit una nau 
de 800 metres quadrats així 
com una connexió directa 
amb l'aparcament obert al 
carrer Amadeu Oller, un 
espai que la propietat ha 
cedit a l'ajuntament i aquest 
ha cedit al veïnat. Després 
d'anys de lluita, el barri ha 
recuperat el que porta anys 
reclamant. 

Irene Jaume Gambin 

Sants 


La Bordeta té, des de l'l 1 de juny, un 
nou espai on poder desenvolupar les 
seves activitats. La nau estarà dedica¬ 
da a la creació de la Biblioteca Popu¬ 
lar Autogestionada Josep Pons, així 
com també a un casal de joves i gent 
gran. Equipaments que fa molts anys 
que el conjunt de la barriada està de¬ 
manant sense rebre una resposta cla¬ 
ra i ferma per part de l'ajuntament i 
que, al final, s'han vist assolides grà¬ 
cies a la lluita i a la reivindicació his¬ 
tòrica d'aquest conjunt fabril. 

EMOCIÓ I EUFÒRIA 

Des del dissabte 11 de juny i fins el di¬ 
lluns 13, la plataforma Can Batlló pel 
barri va organitzar unes jornades far¬ 
cides d'activitats, xerrades, assemble¬ 
es, dinars i concerts per tal de donar 
vida a l'espai que havia de ser ocupat. 

El dissabte sortiren tres columnes 
de veïns i veïnes des de Rambla Ba- 
dal, des de plaça de Sants i des de la 
plaça de la Farga. L'ambient era d'e¬ 
moció i satisfacció i l'esclat d'alegria 
va arribar després de la unió de totes 


les columnes a les portes de Can Bat¬ 
lló, moment en què es van obrir les 
portes i tothom va poder accedir al 
recinte. Un grup de persones de la 
plataforma va accedir-hi hores abans 
per preparar l'entrada i la marxa, en¬ 
capçalada per un puny gegant (sím¬ 
bol de la lluita de la plataforma) i pels 
Tabalers de Sants, va omplir de gom a 
gom els carrers de Can Batlló. 

Seguidament, els Castellers de 
Sants van aixecar un pilar davant del 
Bloc 11, que va precedir a tota una 
jornada plena de concerts i activitats 
infantils. Les veïnes i els veïns van po¬ 
der visitar la nau i veure el muntatge 
de les exposicions fotogràfiques (una 
de fotos antigues de Can Batlló i una 
altra sota el títol ‘Adéu a la ciutat dels 
oficis”). 

Els tres dies es van dur a terme as¬ 
semblees per començar a donar for¬ 
ma als futurs usos de l'espai i a totes 
hi van assistir més d'una setantena de 
persones. També el dinar popular va 
ser un èxit i va aplegar a unes 100 
persones. 

LA CESSIÓ 

La plataforma Can Batlló és pel barri 
va rebre un conveni subscrit entre la 
propietat i l'Ajuntament de Barcelona 
que consistiria en la cessió al consis¬ 
tori de la nau del Bloc 11 (de 1.600 
metres quadrats, en dos plantes) i la 
nau que dóna al carrer Amadeu Oller, 
coneguda com la nau Margaret Astor 
(de 800 metres quadrats). El consisto¬ 
ri va cedir aquests espais amb dret 
d'ús a la plataforma i al Centre Social 
de Sants. Així, tant la immobiliària 
com l'ajuntament evitaven una ocu¬ 
pació per part del veïnat i els conflic¬ 
tes que això els podia generar. 

A QUÈ ES DESTINEN ELS ESPAIS 

El conjunt de les veïnes i els veïns 
ja van començar a donar forma al que 
es convertirà en la primera biblioteca 


autogestionada. De fet, el diumenge 
ja hi havien llibres cedits per iniciar el 
projecte. La nau del Bloc 11 es desti¬ 
narà a la creació de la Biblioteca Po¬ 
pular Autogestionada Josep Pons i al 
casal de joves i de gent gran. El dis¬ 
seny i la gestió d'aquests espais està 
recaient en les pròpies assemblees, 
on es discuteixen i es proposen idees 
per intentar anar fent camí cap a la 
creació dels projectes. 

Ferran Aguiló, membre de la plata¬ 
forma, ens explica que a la nau Mar¬ 
garet Astor, de la qual encara no en 
tenen les claus, hi volen “un magat¬ 
zem per a les entitats del barri que ne¬ 
cessiten infraestructura com els Dia¬ 
bles de Sants” i també “un taller de 
manteniment que provisionalment 
l'hem ubicat al Bloc 11”. 

ASSEMBLEES I GRUPS DE TRE¬ 
BALL 

A Can Batlló, ens explica Aguiló, es 
fan assemblees generals cada quinze 
dies on es posen en comú totes les 
idees i les feines de les diferents co¬ 
missions i grups de treball. De grups 
de treball n'hi ha diversos: activitats, 
difusió, gestió, disseny de l'espai, in¬ 
fraestructura... Aquests grups treba¬ 
llen setmanalment i s'encarreguen de 
tasques més concretes. També està es 
va crear una comissió de negociació, 
però amb el canvi en el consistori en¬ 
cara no hi ha un interlocutor o inter¬ 
locutora a qui dirigir-se. Tot i així, la 
comissió treballa per quan aquestes 
tasques es comencin a desenvolupar. 


Més informació: 
http://canbatllo. 
wordpress.com 



Un miler de persones van entrar per la porta principal del recinte de Can Batlló, acompa¬ 
nyats de colles de cultura popular i un puny gegant. ALBERT GARCIA 



L’assemblea del diumenge va aplegar més de 70 persones. ALBERT GARCIA 



L’alegria es va instal·lar al cos dels veïns i les veïnes que tenien un somriure dibuixat a la 
cara, conseqüència de l’emoció. ALBERT GARCIA 



RT #15M 

Memòria fotogràfica d’una lluita que s'escampa... 

Una mirada col·lectiva i propera j una veu coral de tots í totes. 

Una aproximació al IGM en imatges i tweets. 

Aquesta es una història compartida, editada I finançada col·lectivament via Crowdfundíng, 

No deixem que ens escriguin la història d'aquest moviment, escrivim"la qui f T hem protagonitzat! 

Amb aquest llibre no volem fer interpretacions del moviment, volem re i vindicar-lo a partir dels missatges 
creats per les veus anònimes que hi han participat, fent una sel·lecciò dels tuveets més retuitejats, 
les imatges més impactants i representatives, alhora que plasmar la creativitat col·lectiva dels cartells casolans. 


cupmMb e i Bramant* www. verham i.com/p rojects/427 -rt-1 5m WWW,r;IGm marsup nrg 

r * h ttp :/ J 'twltter.com/# t/RTI 5 M 

Q amb les aportacions que pot fer a UCiu tat In visible s.c.c.lL carrer Ri£y0 35, bèiIXOS hüp 1 /fiaccboïk.com/R.Ti5M 

Sants 


Les assemblees populars, 
consolidades com a espai de lluita 



El 14 de juny es va acampar a les portes del Parlament i molta de la gent que va sortir des de Plaça de Sants s'hi van quedar a passar la 
nit i poder donar suport a la concentració del dia següent. ALBERT GARCIA 


A PEU DE CARRER 


El gran negoci 
de les 

immobiliàries 


Albert Ricart Sanjuan 

Fa uns mesos vaig introduir-me a la 
selva immobiliària, buscant un ha¬ 
bitatge pel barri per viure de llo¬ 
guer, aquesta tasca no es feina fàcil 
quan ets un grup de persones jo¬ 
ves, estudiants amb contractes pre¬ 
caris, de mitja jornada o durada dis¬ 
continua. Mai havia pensat que ai¬ 
xò de buscar una casa en 
condicions per viure fos com una 
cursa d’obstacles. El primer obsta¬ 
cle amb el que et trobes son les mi¬ 
rades dels comercials, una mirada 
que t’analitza de dalt a baix per fer 
una mena d’examen en el que el re¬ 
sultat de l’anàlisi ràpida d’aquella 
persona que només interactua 5 
minuts amb tu per ensenyar-te el 
pis, serà apte o no apte. Quan 
diuen que ets apte per llogar el pis, 
passes a un altre punt que es el més 
burocràtic: la entrega de documen¬ 
tació perquè es faci la valoració 
econòmica, on sembla que t’inves¬ 
tiguin fins i tot la marca de roba 
que compres. En aquest punt es on 
entra en paper de ple la immobilià¬ 
ria, Eempresa teòricament que es 
dedica a facilitar el lloguer dels pi¬ 
sos, et trobes amb la crua realitat, 
immobiliàries que segons les con¬ 
dicions econòmiques “no complei¬ 
xes els requisits” et descarten per 
als habitatges decents, sembla que 
tinguin una borsa d’habitatges des¬ 
trossats per a la gent “precària” on 
abans d’entrar hauràs de recons¬ 
truir la casa. En els habitatges que 
trobes reformats i després de pre¬ 
sentar tot de documents que t’ava¬ 
lin com a persona que podrà pagar 
el lloguer cada mes, la immobiliària 
et permet accedir a llogar-lo. 

Els pagues una mensualitat del 
lloguer i un tant per cent més, per 
a que les immobiliàries només es 
dediquin a demanar papers i pa¬ 
pers, a fer-te donar voltes, trucades 
per intentar que t’aportin informa¬ 
ció sobre la teva posició per poder 
accedir al pis, o algunes que per 
avarícia intenten col·locar pisos 
dubtosos de poder ser habitats. 


Plaça de Sants continua sent 
l'espai de trobada de l'as¬ 
semblea que va néixer 
d'#Acampadasants el passat 
mes de maig i que ha iniciat 
ara un procés per a consti- 
tuir-se com assemblea popu¬ 
lar permanent. 

Gemma Parera 

Sants 


L’objectiu és crear un espai obert de 
confluència de totes les persones del 
barri que vulguin treballar per aturar 
les retallades socials; fiscalitzar l’ac¬ 
tuació dels polítics locals i exercir un 
contrapoder popular; desenvolupar 
alternatives socials, oferir resistències 
a processos com desnonaments, aco¬ 
miadaments o redades a migrants, i 
coordinar-se amb la resta d’assemble¬ 
es populars de Barcelona i d’arreu 
del territori. 

ELS DIES: DILLUNS I DIJOUS 

Les assemblees de dilluns i dijous al 
vespre a la plaça de Sants són l’espai 
de debat, coordinació, proposta i in¬ 
tercanvi amb assemblees d’altres ba¬ 
rris i col·lectius. En paral·lel, els 
grups de treball entorn les temàti¬ 
ques de banca, laboral, habitatge, im¬ 
migració i interculturaliltat impulsen 
activitats i propostes en cada un d’a¬ 
quests àmbits. 

SUPORT A ALTRES INICIATIVES 

Des de l’#Acampadasants s’ha parti¬ 
cipat en diferents iniciatives sorgides 
a l’#Acampadabcn de Plaça de Cata¬ 
lunya, i compartides per assembles i 
acampades de 93 barris i pobles cata¬ 
lans. Es va sortir en manifestació des 
de la Plaça de Sants el 14 de juny per 
participar a l’acció del 15 de juny de 
bloqueig de la sessió del Parlament 
de debat d’uns pressupostos que re¬ 
tallen drets socials. Més de 4.000 per¬ 
sones van participar al bloqueig que 
va dificultar l’accés dels parlamentaris 
i visibilitzar la indignació popular. 
L’acció va acabar amb diverses perso¬ 
nes detingudes i ferides durant les cà¬ 


rregues policials i amb una important 
criminalització. 

COLUMNA DES DE SANTS A LA 
MANIFESTACIÓ DEL19J 

També es va sortir en columna des de 
Sants, com van fer molts altres barris 
i pobles, per a sumar-se a la manifes¬ 
tació internacional del 19 de juny que 
va sortir de plaça Catalunya. La con¬ 
vocatòria va aplegar, segons l’organit- 


El passat 18 de Juny amb 
motiu del centenari de la 
CNT, a les 11 del matí, es va 
dur a terme la inauguració 
d'un monument al Fossar de 
la Pedrera, 

Gemma Parera 

Sants 


Aquest fossar és un lloc lloc emblemà¬ 
tic ja que era la fossa comuna on s’hi 
enterraven els afusellats pel franquis¬ 
me de Barcelona, al cementiri de 


zació, a 275.000 persones, que van 
demostrar la força de l’acció col·lec¬ 
tiva sota el lema “El carrer és nostre, 
no pagarem la vostra crisi”. 

A banda de participar en les troba¬ 
des de barris i accions globals també 
es promouen des de Sants mobilitza¬ 
cions a nivell local, com una manifes¬ 
tació prevista pel dissabte 9 de juliol 
que vol visibilitzar les diferents pro¬ 
blemàtiques que viu el barri a nivell 


Montjuïc, en rècord de totes les per¬ 
sones que varen formar la CNT i van 
ser assassinades pel feixisme. 

Un homenatge de justícia i dignitat 
Segons l’organització anarcosindica- 
lista aquest acte és una qüestió de jus¬ 
tícia i dignitat 

envers les víctimes i els supervivents 
de la seva militància durant l’època 
franquista. 

El monòlit, obra de Juan Jose Nove¬ 
lla, representa les branques d’un xi¬ 
prer d’acer que fan créixer i estendre 
la idea, servirà per recuperar una part 
de la memòria i la historia de l’anar- 
cosindicalisme nacional. 


d’educació, sanitat, ocupació, serveis 
socials... Es pretén mostrar el barri 
com a espai quotidià de les agressions 
del sistema capitalista i del model po¬ 
lític, però també com a espai de crea¬ 
ció de xarxes de contrapoder. 


Aquest acte d’homenatge, ha estat el 
colofó de les celebracions del cente¬ 
nari de la CNT, desprès de veure el re¬ 
buig i la deixadesa institucional cap 
aquesta celebració. 

Tarda de record històric 
Desprès de la inauguració del monò¬ 
lit a montjuïc es va realitzar uns pas¬ 
sis de documentals sota el nom “Me¬ 
mòria i cine”, on es va presentar el 
documental “Furia Libertaria” a les 
17,30 hores a les Cotxeres de Sants. 
Pel vespre a partir de les 20,00 hores 
es va realitzar l’espectacle “CNT 1910 
- 2010 Viva la Utopia” al Espai Obert. 


Un monòlit fa justícia als anarquis¬ 
tes morts pel feixisme 

Novetats: 

Botiga Ecològica 
Teterla 
Rebosteria Casolana 

Horaris: 

de dimarts a dissabte 
de 10 a 14 i de 18 a 22 
diumenge de 10 a 22 
dilluns tancat 

Se celebra el Dia Mundial de les 
persones refugiades al barri 



Imatge de la conferència de Cotxeres de Sants.GEMMA PARERA 


La Taula Intercultural del 
Secretariat d'Entitats de 
Sants, Hostafrancs i la 
Bordeta convocà el 22 de 
juny una conferència sota el 
títol El dret d'asil, un dret en 
retrocés en motiu del Dia 
Mundial de les persones 
refugiades. L'acte s'emmarcà 
en el cicle Dies Diversos que 
vol reflexionar entorn la 
diversitat i els drets humans. 

Àlex Tisminetzky 

Zona Franca 


Estel la Pareja, membre de la Comis¬ 
sió Catalana d’Ajuda al Refugiat, va 
destacar el baix nombre de conces¬ 
sions de protecció internacional que 
ofereix l’Estat espanyol. Segons l’In- 
forme 2011 sobre la situació de les 
persones refugiades a Espanya, de la 
Comissió Espanyola d’Ajuda al Refu¬ 
giat, de 3-211 resolucions de protec¬ 
ció internacional emeses l’any 2010 a 
l’Estat espanyol, només a 260 se’ls va 
reconèixer la condició de refugiat i a 
371 algun altre tipus de protecció in¬ 
ternacional. Segons exposa lïníorme 
“aquestes xifres revelen les enormes i 
creixents dificultats que existeixen 
per accedir al procediment d’asil a 
L’estat espanyol que, com la resta 
de països del sud d’Europa, s’estan 


Xavier Trias ja ha anunciat 
els canvis consistorials. 

Redacció 

Sants 


Jordi Martí substituirà la fins ara regi¬ 
dora de Sants-Montjuïc, Imma Mora- 
leda. Martí és un dels homes de con¬ 
fiança de Trias des de l’etapa de l’ac¬ 
tual batlle com a conseller de Sanitat 
i Seguretat Social i va ser el seu cap de 


convertint en elsgendarmes de l’Eu- 
ropa fortalesa”. 

POLÍTICA DE LA POR 

Més recentment, la resposta d’herme- 
tisme de la Unió Europea davant la 
sol·licitud d’asil de persones que pro¬ 
venen de països com Tunísia o Líbia 
il·lustra unes polítiques d’asil que se¬ 
gons Estel la Pareja “posen per davant 
la defensa de les fronteres als drets 
humans. És la política de la por, que 
criminalitza les persones que dema¬ 
nen asil i les presenta com a fluxos 
migratoris incontrolats.” No obstant, 
són els països empobrits, com Pakis¬ 
tan, Síria, Jordània i Iran, els que acu¬ 
llen més del 80% de persones refugia¬ 
des. A més, la nova Llei d’Asil, aprova¬ 
da el juny de 2009, elimina el dret a 
sol·licitar l’asil per la via diplomàtica, 
a través d’ambaixades i consolats en 


gabinet de 1992 a l’any 2000 i també 
el va acompanyar quan va liderar el 
grup de CIU a les Corts entre els anys 
2000 i 2004. 

El paper de Sònia Recasens, exregi- 
dora adscrita de CIU al Districte, pas¬ 
sarà a ser la primera Tinent d’Alcalde. 
Queda pendent saber qui serà el pre¬ 
sident del Districte de Sants-Mont- 
juïc, tot i que segons el portal de no¬ 
tícies el3.org, sona amb força el nom 
de Joaquim Mestre, d’ICV. 


tercers països. Per tant, només es pot 
sol·licitar en territori de l’Estat espan¬ 
yol, el que fa encara més difícil acollir- 
se a l’asil i acaba perjudicant a les do¬ 
nes que es troben amb més dificultats 
per emigrar de forma il·legal. 

L’ASIL: MOLT MÉS QUE LA PERSE¬ 
CUCIÓ POLÍTICA 

Pascale Coissard, de la Comissió Cata¬ 
lana d’Ajuda al Refugiat, va defensar 
durant la conferència la necessitat de 
considerar l’asil molt més enllà de la 
persecució política. La negació de 
drets per motiu de gènere o orienta¬ 
ció sexual es contempla en la nova 
Llei d’Asil però gairebé no es reconeix 
a la pràctica. Des de la Comissió tam¬ 
bé demanen el reconeixement del 
dret d’asil per raons mediambientals. 
Es calcula que actualment hi ha uns 
vint-i-cinc milions de refugiats am¬ 
bientals, és a dir, persones que es 
veuen obligades a emigrar perquè 
han perdut els seus mitjans de vida. 

CONSEQÜÈNCIES DE LA NEGACIÓ 
DEL DRET D’ASIL 

Djane Nouhou va explicar en primera 
persona les dures conseqüències de 
la negació del dret d’asil. Emigrat de 
Costa de Marfil amb l’inici de la gue¬ 
rra l’any 2002, se li ha denegat el dret 
d’asil malgrat la situació al seu país 
continua sent molt inestable. Com a 
resultat, es troba en una situació irre¬ 
gular i d’extrema vulnerabilitat, com 
moltes de les persones que han vist 
denegat el seu dret d’asil, un dret avui 
en retrocés. 


Jordi Martí, nou regidor del 
districte 


Desallotjament al carrer 
Sugranyes, 120 



Els Mossos d’Esquadra van desallotjar el 29 de juny una casa ocupada 
al carrer Sugranyes, 120. La casa, que feia més de deu dies que estava 
ocupada va ser tapiada posteriorment. L’edifici feia anys que estava 
abandonat. Tot i el suport de més d’una desena de persones, aquestes 
no van poder evitar el desallotjament efectuat pels antiavalots. 


Judici a un veí de Sants 



L’únic detingut del 27M fou un veí del barri que va ser citat a declarar 
el 21 de juny a la Ciutat de la Justícia acusat d’atemptat a l’autori¬ 
tat. L’advocat, a la sortida del judici, va declarar que les declaracions 
dels Mossos d’Esquadra eren molt contradictòries i que ara s’ha d’es¬ 
perar la resolució. Una desena de persones li donaren suport. 

Parèntesi 


CINE LLIBRE 


Petites mentides 
sense importància 



Vols teoria queer 
(o millor la veritat)? 


GUILLAUME CANET, 
2010 

El cinema francès no 
abunda massa en les 
nostres pantalles, pe¬ 
rò de tant en tant ens 
arriba alguna propos¬ 
ta que ens manté en 
contacte amb aques¬ 
ta cinematografia. 

Aquest és el cas 
del present film, que 
l’any passat en la pa¬ 
ís veí va ser un dels 
més vistos, amb més 
de cinc milions d’es¬ 
pectadors. Amb un 
inici impactant, ens 
explica les vacances 


d’un grup d’amics 
francesos burgesos 
que ronden els 40. 
Aquests personatges 
ens mostren els seus 
dubtes, egoismes, 
angoixes, sentit de 
culpa i, sobretot, la 
seva falta de madure¬ 
sa.Tot això narrat de 
forma oscil·lant en¬ 
tre la comèdia i el 
drama, amb moments 
realment divertits i 
amb altres potser un 
punt massa “sensi- 
blers”. 

Malgrat això, i tot i 
el seu llarg metratge, 


dues hores i mitja de 
pel·lícula es visionen 
gratament, ja que hi 
trobem personatges 
descrits amb lucidesa 
i emoció. Un equip 
d’excel·lents intèr¬ 
prets donen vida a 
aquests personatges 
fent-los arribar a 
l’espectador amb to¬ 
ta la seva càrrega de 
contradiccions i en¬ 
capçalats per Marion 
Cotillard, una de les 
millors actrius del pa¬ 
norama actual. 

Lancelotz 


CATHY J. COHEN I TA- 
VIA NYONG'O, EL TAN- 
GRAM EDICIONS, 2011 

Aquest recull de tex¬ 
tos fa un repàs crític 
de la teoria queer, la 
corrent teòrica i acti¬ 
vista hereva del mo- 
vient feminista i d’alli¬ 
berament gai que sorgí 
amb força durant els 
anys 90. 

En el primer dels 
textos, Cohen n’exami¬ 
na el fet que s’obvien 
certs elements de di¬ 
ferenciació social, ge¬ 


nerant un subjecte 
únic, el queer o des¬ 
viat, que amaga ele¬ 
ments com la naciona¬ 
litat, la classe, la se¬ 
xualitat o la religió; 
igualment, considera 
que amb aquesta teo¬ 
ria es produeix un dis¬ 
tanciament progres¬ 
sius dels discursos de 
moviment social, de 
carrer, cap a concep¬ 
cions més acadèmi¬ 
ques, de càtedra. 

Aquesta uniformit- 
zació de les experièn¬ 


cies de gènere ja fou 
durament criticada, 
especialment pel mo¬ 
viment feminista ne¬ 
gre, del feminismes de 
dones blanques i hete¬ 
rosexuals, a les que 
s’acusava de construir 
una identitat de dona 
homogènia i naturalit- 
zada. Continua l’anàli¬ 
si -sense allunyar-se 
del rigor, però amb un 
toc de sorna- sobre la 
necessitat d’alguns 
col·lectius de trobar 
un marc teòric que ai¬ 


xoplugui un moviment 
molt divers, en què es 
sobrevaloren les qües¬ 
tions més identitàries i 
les pràctiques i ape¬ 
tències sexuals, per 
sobre d’altres compo¬ 
nents de lluita. 

En els següents dos 
textos, Nyong’o esta¬ 
bleix un interessant 
paral·lelisme entre el 
moviment queer i el 
punk, sobretot en dos 
aspectes centrals. 
D’una banda, perquè 
el significat de punk i 
queer són pràctica¬ 
ment coincidents, fan 
referència a allò es¬ 
tranys, menyspreat, 
degradat, rar. I perquè 
donen importància als 
aspecte artístics, cul¬ 
turals i identitaris, 
d’aquests moviments a 
cavall entre l’actitud 
vital i la filosofia. De 
l’altra, perquè tan el 
queer com el punk do¬ 
nen molta importància 
al propi cos i al terri¬ 
tori, sobretot a la ciu¬ 
tat, com espais d’ex¬ 
perimentació i de con¬ 
flicte, amb la intenció 
d’elaborar una teoria i 
polítiques radicals que 
no emetin judicis de 
valor, sinó que bastei¬ 
xin respostes. Interes¬ 
sant diàleg sobre pa¬ 
per d’aquestes dues 
autores, per primer 
cop agrupats en un 
exemplar i en català. 

Elba S. Mansilla 



BURXANT ELS BYTES 


L 


Saturació del correu electrònic 


Vàries persones m’han 
comentat que s’es- 
tressen al mirar el co¬ 
rreu electrònic. Ens 
apuntem a llistes de 
correu, reenviem co¬ 
rreus, vídeos... Aquest 
excés d’informació 
pot fer que deixem de 
veure correus perso¬ 
nals o interessants. 
Per això, m’agradaria 
donar una sèrie de 


consells. 

1. Creeu carpe¬ 
tes/etiquetes temàti¬ 
ques en el vostre co¬ 
rreu. A “opcions” po¬ 
deu configurar el 
vostre compte perquè 
els correus de certa 
persona vagin directa¬ 
ment a la carpeta/eti¬ 
queta i desapareguin 
de la safata d’entra¬ 
da. Així, quan vulgueu 


veure un correu espe¬ 
cífic, el podeu anar a 
buscar. 

2. Reviseu les op¬ 
cions de google- 
groups/yahoogroups. 
Es pot configurar la 
subscripció a una llis¬ 
ta de correu perquè 
enviï un correu de re¬ 
sum diari, i no 50 al 
dia. 

3. Borreu-vos de les 


llistes que no us inte¬ 
ressin. Normalment al 
final del correu apa¬ 
reix un enllaç per do- 
nar-vos de baixa. 

4. Useu un correu 
com gmail. El sistema 
d’agrupació de emails 
per converses, al co¬ 
mençament es confús, 
però després es molt 
pràctic ja que t’agru¬ 
pa les converses com 


si fossin un sol correu. 

5. Penseu dues ve¬ 
gades a qui reenvieu 
un correu i si real¬ 
ment es interessant. 
Evitem saturar els co¬ 
rreus de les nostres 
amistats. Ens ho 
agrairan. 

Bernat Costa 

RAS I CURT 


"No hi ha 
barrera, pany 
ni forrellat 

que es pogués meua ment." 

imposar a la Virgínia Woolf 

llibertat de la 


LA POESIA RACÓ HISTÒRIC 


Fregall 

d'espart 

Drap de la pols, escombra, espolsadors, 
plomall, raspall, fregall d’espart, camussa, 
sabó de tall, baieta, lleixiu, sorra 
i sabó en pols, blauet, netol, galleda. 

Cossi, cubell, i picamatalassos, 
esponja, pala de plegar escombraries, 
gibrell i cendra, salfumant, capçanes. 

Surt el guerrer vers el camp de batalla. 


Maria Mercè Marçal 
Premi Carles Riba 1976 Cau de Llunes 


Els "murciarios" (segona part) 


Als anys 30 la situació 
al camp espanyol era 
dramàtica. Durant els 
anys de la Primera 
Guerra Mundial l’estat 
espanyol s’havia be¬ 
neficiat del fet que 
les grans potencies 
europees estaven to¬ 
talment dedicades al 
manteniment de la 
guerra. 

Molts dels indus¬ 
trials es van enriquir 
dedicant-se a l’expor¬ 
tació dels seus pro¬ 
ductes, però aquesta 
prosperitat, sempre 
per a uns pocs, era un 
miratge. Quan la gue¬ 
rra va acabar va aca¬ 
bar l’exportació. A 
l’horta murciana, on 
havien pujat els preus 
dels fruits i els salaris, 
tot es va esfondrar. A 
més a més, tot es va 
agreujar per culpa de 
la sequera que patia 
el pantà de Puentes. 

Molts murcians, en¬ 
fonsats en la misèria, 
van optar per emigrar 


cap a Amèrica, mar¬ 
xant des del port d’A- 
guilas sense cap tipus 
de documentació. Pe¬ 
rò aviat aquest co¬ 
rrent migratori va 
canviar dirigint-se cap 
a Barcelona, que crei¬ 
xia i preparava una 
nova exposició. 

Per arribar, els mur¬ 
cians van utilitzar 
mitjans diversos. 


Molts van marxar en 
vaixell. En 35 hores de 
viatge i per 47 pesse¬ 
tes podien arribar a 
Barcelona. Els que 
viatjaven en tren pa¬ 
gaven més, però po¬ 
dien arribar més rà¬ 
pid. 

Però se’ns dubte la 
gran majoria de mur¬ 
cians, molts dels quals 
procedents de Llorca, 



van arribar en autom- 
nibús, que era més rà¬ 
pid i més barat, tot i 
que els viatges eren 
molt durs. L’any 1927 
uns germans murcians 
del poble d’Alcantari- 
lla, que eren coneguts 
amb el malnom de Los 
Nanos, van iniciar 
aquesta línia, que to¬ 
thom anomenava el 
“transmiserià”. En 
poc temps aquests 
germans, amb fama 
de negrers, van acon¬ 
seguir tenir quinze ve¬ 
hicles a la línia i nego¬ 
ciaven directament 
amb els contractistes 
de Barcelona, que 
buscaven mà d’obra 
barata. 

El periodista Carles 
Sentís va realitzar di¬ 
versos reportatges a 
la revista Mirador so¬ 
bre la situació dels 
murcians que van te¬ 
nir molta repercussió, 
i entre els que desta¬ 
ca “Vint-i-vuit hores 
en transmiserià”, on 


narra el viatge que va 
fer acompanyat dels 
murcians que venien 
cap a Catalunya. Però, 
tot i fer una investiga¬ 
ció en profunditat, els 
reportatges de Sentís 
van ajudar per refor¬ 
çar estereotips en 
contra de la població 
migrada, afirmant, 
per exemple, que tots 
tenien tracoma, una 
bactèria que encara 
avui és la principal 
causant de ceguera, o 
fent descripcions d’a¬ 
quests com si es trac¬ 
tés d’una cultura pri¬ 
mitiva. 

Efectivament, en¬ 
tre els murcians es po¬ 
dia trobar un nombre 
molt elevat d’analfa¬ 
bets, però l’explicació 
d’aquest fet l’hauríem 
de buscar en les des¬ 
igualtats socials i en 
les dures condicions 
laborals i de vida a 
que es veien abocats. 

Agus Giralt 


FOGONS DE TEMPORADA 


Pela aquest préssec! 


El títol és una expres¬ 
sió popular que indica 
que has sorprès a al¬ 
tri amb quelcom des¬ 
concertant o colpi¬ 
dor. Tot i així molta 
gent es menja el 
préssec sense pelar i 
està també sorpre¬ 
nentment bo. 

L’origen del pres¬ 
seguer el trobem a la 
Xina on encara avui 
és un arbre venerat; 
“l’arbre del bé i del 
mal”, en diuen. La 
domesticació del seu 
cultiu s’inicià fa mi¬ 
lers d’anys ja que han 
trobat escrits on se’l 
menciona del s.X a.C. 
De la Xina arribà fins 
a Pèrsia - lloc d’on 
prengué el nom - i 
fou en la conquesta 


d’aquesta per Alexan¬ 
dre el Gran quan el 
fruit ja arribà fins a 
l’Europa Mediterrà¬ 
nia. 

A Catalunya en tro¬ 
bem receptes docu¬ 
mentades en l’impor¬ 
tant llibre de cuina 
catalana medieval “El 
Llibre del Coch”. Una 
d’elles és una estran¬ 
ya recepta de prés¬ 
sec, el Pressegat, 
amb brou gras de 
carn, ametlles, sucre 
i gingebre, tot cuit i 
estofat i servit en es¬ 
cudelles. 

Amb l’arribada de 
la cuina moderna, en¬ 
capçalada per Escof- 
fier a França a cavall 
entre els segles XIX i 
XX , trobem el prés¬ 


sec formant part de 
moltes excelses pos¬ 
tres. Existeix una fa¬ 
mosa recepta que el 
xef francès va cuinar 
en honor d’una cone¬ 
guda soprano austra¬ 
liana de l’època, Ne- 
llie Melba, el Préssec 
Melba; senzill, deli¬ 
ciós i potent. Fora 
d’aquestes grans re¬ 
ceptes clàssiques 
també el trobem en 
molts plats de cuina 
tradicional catalana, 
tant dolços com sa¬ 
lats amb l’única limi¬ 
tació de la tempora¬ 
da. Els variats cocs 
de préssec de les te¬ 
rres de l’Ebre (on te¬ 
nen una varietat re¬ 
coneguda amb una 
IGP, el préssec de la 


Ribera d’Ebre) fins al 
sucós ànec amb prés¬ 
sec (un cosí llunyà de 
la recepta del Presse¬ 
gat medieval). 

La recepta: 
Versió fàcil 
del Préssec 
Melba 

INGREDIENTS 

4 préssecs de vin¬ 
ya. 

300g de sucre. 

300g d’aigua. 

Suc de llimona i su¬ 
cre suficient. 

300g de gerds. 

50g de sucre. 

Gelat de vainilla. 

ELABORACIÓ 

En primer lloc farem 
els préssecs en almí- 
var. Peleu el préssec, 
el partiu per la mei¬ 
tat i li traieu el pin¬ 


yol. Els suqueu en el 
suc de llimona i els 
arrebosseu amb su¬ 
cre. Poseu les vuit 
meitats en un pot de 
vidre gros i ho deixeu 
tapat unes 6 hores. 
Passat aquest temps 
hi aboqueu ja fred 


l’almívar que haureu 
fet prèviament barre¬ 
jant el sucre i l’aigua 
en un cassó a foc 
suau i fins a la com¬ 
pleta dissolució del 
sucre. Un cop el pot 
tapat el podeu fer 
bullir al bany maria 


10 minuts i us n’asse¬ 
gurareu una millor 
conservació. Podeu 
perfumar l’almívar 
amb algun licor o bé 
una branca de canye¬ 
lla, una pell de taron¬ 
ja, pebre en gra, 
clau... El puré de 
gerds és tant fàcil 
com posar els gerds 
nets i el sucre en un 
cassó a foc suau uns 8 
minuts. Ho triturem 
(ho podeu colar al 
gust del consumidor) 
i ho deixeu refredar. 

El muntatge el dei¬ 
xo a la vostre imagi¬ 
nació. Podeu evocar 
la pompositat d’una 
vetllada modernista i 
decorar-lo en excés 
però les coses senzi¬ 
lles solen ser més bo¬ 
nes. 

Núria May Masnou 

En moviment 


Es constitueix Sants-Montjui'c 
per la Independència 


EL RACÓ DEL CASAL 


Indignats, 
d’aquest segle 

Casal Independentista de Sants 

Aviat farà un any de la mobilització 
regionalista més important d’ençà 
de la transició, la del milió d’indig¬ 
nats contra l’Estatut, i les retalla¬ 
des del constitucional. 

Al final de la qual, el president 
Montilla, va haver de ser evacuat - 
sense helicòpter-, pels serveis de 
seguretat entre crits i intents d’a¬ 
gressió per part de regionalistes fi- 
loconvergents indignats amb les ti- 
sorades de Moncloa. 

Més enrere hem d’anar a rebus¬ 
car l’hemeroteca del diari pro sis¬ 
tema La Vanguardia, per veure que 
a la pàgina 17 del 31 de maig de 
1984, els catalans indignats -pel 
cas Banca Catalana- formaven 
grups coordinats amb “walkie-tal- 
kies”, que fins i tot en van empen¬ 
tar amb membres de la seguretat 
del President Pujol, que després 
increparien a l’alcalde Maragall, i 
que fins i tot amenaçarien de 
mort (mateu-lo!, mateu-lo!) al lí¬ 
der socialista Obiols. 

Un article que acaba amb una 
perla de Miquel Roca Junyent, on 
nega l’existència d’aldarulls per 
després condemnar-los, i advertir 
que han estat els militants conver¬ 
gents els encarregats de solucio¬ 
nar-los. 

Us sona la pel·lícula? 

Bé, doncs son aquests mateixos 
mitjans i polítics els que posen el 
crit al cel, la policia al carrer i la fis¬ 
calia sota pressió per intentar evi¬ 
tar per twitter, mail i ràdio que els 
indignats d’aquest segle posin 
contra les cordes a diputats, con¬ 
sellers i presidents electes, que 
ens retallen drets, drets socials i 
nacionals. 


El passat 1 7 de Juny a les 
Cotxeres de Sants es portar a 
terme l'acte de constitució 
de l'associació Sants- 
Montjuïc per la 
Independència continuadora 
de les consultes independen¬ 
tistes i amb una finalitat clara 
d'aglutinar tot el moviment 
independentista per crear un 
full de ruta que generi prou 
suport social per crear un 
ambient propici per poder 
assolir l'Estat propi. 

Grup promotor de Sants-Montjuïc 
per la Independència 

La consulta popular sobre la indepen¬ 
dència de Catalunya celebrada el pas¬ 
sat dia 10 d’abril a Barcelona va esde¬ 
venir una gran festa de la democràcia. 
Més enllà del gran èxit d’organització 
i participació, va quedar clar que es 
podia opinar sobre un tema delicat 
sense que això suposés cap problema 
social. Tothom que va voler participar 
ho va poder fer lliurement i sense in¬ 
cidents. Com a Barcelona, aquesta 
consulta s’ha realitzat a moltes pobla¬ 
cions catalanes i els grups que les han 
organitzat han mantingut una estruc¬ 
tura de funcionament per tal d’anar 


mantenint els debats sobre quin havia 
de ser el futur del nostre País. Això 
mateix va passar al nostre districte, on 
ràpidament es va veure que es podia 
constituir una nova associació que 
mantingués viva la flama encesa per la 
gent que, durant molts mesos i sorte¬ 
jant els diferents obstacles posats per 
les administracions que paguem en¬ 
tre tots i totes, havien aconseguit tirar 
endavant el seu projecte. 

PRIMERS PASOS PER CREAR L’AS¬ 
SEMBLEA NACIONAL CATALANA 

Paral·lelament, el passat dia 30 d’abril 
es va celebrar al Palau de Congressos 
de Barcelona la Conferència Nacio¬ 
nal per l’Estat propi. A la conferència 
hi van assistir, a títol individual, per¬ 
sones d’arreu de Catalunya que s’ha¬ 
vien organitzat i havien mantingut 
l’estructura de les consultes, repre¬ 
sentants de plataformes sobiranistes i 
una variada representació de la socie¬ 
tat civil catalana. L’objectiu de la Con¬ 
ferència, que era fer el tret de sortida 
per a la constitució de l’Assemblea 
Nacional Catalana la propera tardor, 
es va aconseguir brillantment. La 
Conferència va comptar amb la parti¬ 
cipació de diferents persones que ha¬ 
vien col·laborat amb Sants-Montjuïc 
Decideix i que van veure l’oportunitat 
que aquesta nova organització que 
volien crear al nostre districte esde¬ 
vingués la secció local de la futura As¬ 
semblea Nacional Catalana. 


Posats a la feina, el passat dia 17 de 
juny vàrem constituir al nostre Dis¬ 
tricte l’Associació Sants-Montjuïc per 
la Independència, que ha estat pro¬ 
moguda pel grup coordinador de la 
Consulta sobre la Independència del 
10 d’Abril. Al mateix temps es va 
constituir també l’Associació Poble 
Sec per la Independència, amb la 
qual treballarem plegats pel tal de 
contribuir a la creació de l’Assemblea 
Nacional Catalana la propera tardor, 
una iniciativa que pretén aglutinar tot 
el moviment independentista amb un 
full de ruta concret decidit a aconse¬ 
guir una majoria social suficient per¬ 
què l’Estat Propi sigui un fet. 

Aquesta Assemblea Nacional serà 
l’encarregada de conduir el procés 
d’autodeterminació del nostre país, 
perquè la societat civil catalana ha 
comprès, de manera clara i diàfana, 
que si vol aconseguir la independèn¬ 
cia haurà de treballar fins que la pro¬ 
posta estigui tan madura i tan assumi¬ 
da per la ciutadania que els nostres 
polítics no tinguin cap altra sortida 
que acceptar de convocar el referèn¬ 
dum. 

COM SERÀ L’ASSEMBLEA 

L’èxit de la conferència ha posat de 
manifest la imperiosa necessitat que 
algú reculli els fruits de la gran mani¬ 
festació del passat 10 de juliol de 
2010 i de les diverses consultes sobi¬ 
ranistes fetes al llarg del darrer any i 


mig, majoritàriament al Principat, pe¬ 
rò també en d’altres indrets dels Paï¬ 
sos Catalans i a la Catalunya exterior. 

L’Assemblea que es constituirà ja 
va anunciar que no es convertirà en 
partit polític com ha passat amb d’al¬ 
tres moviments i que no concorrerà a 
cap elecció. La seva fita serà aglutinar 
totes les sensibilitats del món inde¬ 
pendentista, sobiranista o catalanista, 
es digui com es vulgui dir. Es pretén 
aixoplugar tothom que comparteixi la 
idea que només hi ha una opció des¬ 
prés de més de 30 anys de relacions 
frustants i enganyoses amb Espanya, 
que comparteixi que no hi ha cabuda 
per al federalisme ni per a cap mena 
de relació entre iguals amb aquesta 
Espanya rònega de sempre. 

A la Conferència es va escollir un 
Secretariat i un Consell permanent 
que seran els encarregats de conduir 
aquest procés fins a la constitució de 
l’Assemblea, a la propera tardor, el 
primer i de vetllar aquesta conducció 
el segon. Serà una feina difícil, dura i 
complicada i caldrà treballar molt al 
llarg i ample de tot el territori, però 
sens dubte serà també una tasca en¬ 
coratjadora i il·lusionant perquè el 
nostre País està vivint una de les èpo¬ 
ques més interessants i engrescado¬ 
res de la nostra història. 


Més informació a: 
http: //www. assemb lea. cat 
http://www.smxi.cat 

Fes-te amic o amiga de 

la Burxa* 

Les subscripcions a la burxa acompliran dos 
objectius: fer-la arribar allà on la seva 
distribució no arriba i contribuir 
econòmicament al seu manteniment. 

Es pot fer de diverses maneres: mitjançant 
correu convencional, per domiciliació 
bancària o manualment (pots deixar-ho al 
Terra d’Escudella, c/Premià,20). 

Així que ja saps! 


Nom_ 

Cognoms_ 

Carrer i número_ 

Codi Postal_Població. 

Telèfon_DNI_ 


Vull rebre la burxa a casa 


□ 


Amic/amiga de 

LA BURXA 

3 euros/mes 


Col·laboració 
anual amb 

LA BURXA 


Aportacions 
voluntàries a 

LA BURXA 

□ 

(36 euros l’any) 


□ 

5 euros/mes 
(60 euros l’any) 


euros 
(escriure amb 
claretat) 


DOMICILIACIÓ BANCÀRIA 


Caixa/Banc 

Nom del titular 

CODI ENTITAT 

□ □□□ 

CODI SUCURSAL 

□ □□□ 

CODI SEGURETAT 

□ □ 

NÚM DE COMPTE 

□□□□□□□□□□ 

Es prega que entregueu fins a nova ordre els rebuts que 
presentarà la burxa 

Data 

Signatura 

Els silencis 
dels mitjans 


Anuar 

Media.cat 

Els 

silencis 

mediàtics 

de 

2010 


L'Anuari Mèdia.cat recull els 
temes més obviats pels mit¬ 
jans de comunicació catalans 
durant l'últim any. 

Ivet Eroles 

Els temes més silenciats o més insufi¬ 
cientment tractats pels mitjans de co¬ 
municació dels territoris de parla ca¬ 
talana tenen cabuda en aquest docu¬ 
ment, que no solament els explica, 
sinó que ofereix un anàlisi del seu 


Amb la publicació de 
l'Anuari sobre els temes més 
silenciats pel periodisme 
durant l'any 2010, des de la 
Burxa aprofitem per parlar 
amb Roger Palà actual coor¬ 
dinador de l'anuari d'en¬ 
guany, on fa un repàs de l'a¬ 
nuari de 2010 i l'estat de la 
premsa actualment . 

Ivet Eroles 

Barcelona 


Quins són els criteris que heu uti¬ 
litzat a l’hora de seleccionar els te¬ 
mes? 

Primer es va fer un recull d’una 
vuitantena de temes de la premsa al¬ 
ternativa i la premsa convencional. 
D’aquests 80 temes el consell de re¬ 
dacció en va seleccionar 12, són els 


tractament en els mitjans i bibliogra¬ 
fia per entendre’ls. 

Aquest informe pren com a model 
el “Project Censored”, una iniciativa 
nord-americana que monotoritza la 
“censura moderna”, diferent d’aque¬ 
lla que s’acostuma a relacionar amb 
els sistemes autoritaris. En paraules 
de Roger Palà, coordinador de l’Anua¬ 
ri, la censura moderna “és aquell ti¬ 
pus de censura que es dóna a les so¬ 
cietats occidentals, és sibil·lina i a 
l’hora efectiva i consisteix en l’omis¬ 
sió d’uns determinats temes per con¬ 


tenies dels que s’ha parlat menys. 
Hem procurat que aquesta selecció 
estigui distribuïda a nivell territorial. 
A nivell temàtic també volíem que hi 
hagués un cert equilibri, que toqués¬ 
sim tots els àmbits. 

En el treball heu ressaltat la impor¬ 
tància dels mitjans alternatius i lo¬ 
cals en la cobertura d’aquests te¬ 
mes. 

Si fem una repassada als mitjans alter¬ 
natius trobem com la majoria d’a¬ 
quests temes hi han aparegut. Tot i ai¬ 
xí, en hi ha que també han sortit a la 
premsa convencional. Intentem des¬ 
tacar la part positiva i en cadascun 
dels reportatges que publiquem fem 
una petita peça on destaquem quins 
han estat els mitjans que han fet una 
bona cobertura dins del poc que s’ha 
tractat. 

La premsa alternativa és important 
perquè precisament té una agenda te¬ 
màtica completament diferent a la 
dels mitjans convencionals i és més 
possible que aquests temes hi puguin 


imatge de l’anuari. MEDIA.CAT 

dicionants polítics, econòmics, em¬ 
presarials...”. 

L’Observatori Crític dels Mitjans 
(Media.cat), impulsat pel Grup de Pe¬ 
riodistes Ramon Barnils i la Fundació 


aparèixer. En un futur aquest tipus de 
premsa cada vegada serà més impor¬ 
tant i cada vegada tindrà més reper¬ 
cussió. Els mitjans convencionals ani¬ 
ran perdent terreny. Les qüestions so¬ 
cials, internet i la premsa alternativa 
influeixen en aquest canvi. 

Com valoreu aquesta primera edi¬ 
ció? 

Aquest anuari és un assaig perquè vo¬ 
lem que l’any que ve sigui més com¬ 
plet i comptar amb més recursos. En 
certa forma volem que el projecte tin¬ 
gui continuïtat i que tinguem més ca¬ 
pacitats i més mitjans per dur-lo a ter¬ 
me. 

Com ha sigut la reacció dels mit¬ 
jans i de l’opinió publica? 

Ha tingut cert ressò a la premsa. 
Hem fet un recull en que es veu quins 
són els mitjans que ho han tractat. Es¬ 
tem contents perquè un dels objec¬ 
tius de l’Anuari era posar sobre la tau¬ 
la que hi ha uns temes que els mitjans 
no han tocat. 


Espai Català de Cultura i Comunica¬ 
ció (Escacc), ha editat la primera edi¬ 
ció del document amb la col·labora¬ 
ció del Col·legi de Periodistes de Ca¬ 
talunya. Aquest treball es pot trobar 
en format PDF a la web de Media.cat 
o es pot obtenir de forma impresa i 
gratuïta al Col·legi de Periodistes. 


Notícies silenciades 
l'any 2010 


1. Una mort, maltractaments i abu¬ 
sos de poder als centres d’interna¬ 
ment d’immigrants, els CIE. 

2. Empreses catalanes exploten de 
forma il·legal recursos del Sàhara Oc¬ 
cidental. 

3. Investigació de la fundació del 
gendre del rei, Inaki Urdangarin, per 
una subvenció injustificada. 

4. L’empresa Abertis té el monopoli 
de les autopistes catalanes, que ja es¬ 
tan amortitzades. 

5. La militància franquista i els escàn¬ 
dols de corrupció de Juan Antonio 
Samaranch. 

6. L’Estat espanyol no reconeix la fi¬ 
gura de la dació de pagament, que 
permet saldar el deute hipotecari 
mitjançant el retorn de l’habitatge. 

7. 80 agressions feixistes i racistes al 
País Valencià sense resoldre. 

8. La banca espanyola ha guanyat 
66.111 milions d’euros des del 2007. 

9. L’absolució de la jove anarquista 
Núria Pòrtulas: el Tribunal Supre re¬ 
sol que no va col·laborar amb cap 
banda armada. 


«La premsa alternativa és important perquè preci¬ 
sament té una agenda temàtica completament 
diferent a la dels mitjans convencionals» 

Roger Palà 

Coordinador de l'Anuari Media.cat 2011 


LA BORDETA 
MON AMOUR 


Can Bati Ió: feli¬ 
citat i futur 


Comissió de Veïns de la Bordeta 

El barri de la Bordeta ha fet història. 
Hem aconseguit entrar a Can Batlló 
i recuperar una nau, el bloc 11, per 
a usos veïnals. Després d’una llarga 
espera de més de 35 anys hem co¬ 
mençat a veure com el vell somni 
de recuperar Can Batlló pel barri es 
pot començar a fer realitat. 

El passat 11 de juny finalitzava el 
compte enrere iniciat el mes de 
març del 2009 i una multitud es 
concentrava davant el portal de 
Constitució 19- Els 3 cercaviles que 
havien recorregut el barri confluïen 
a la placeta de la Pelleria i s’ajunta¬ 
ven amb la gentada que els estava 
esperant. A les 12 del migdia, des¬ 
prés d’una traca, les portes de Can 
Batlló s’obrien i començaven 3 dies 
de festa. 

És molt difícil descriure en pa¬ 
raules les experiències i sensacions 
viscudes durant la jornada del dia 
11 de juny perquè quan es tracta 
d’expressar sentiments totes les pa¬ 
raules es queden curtes i els hi falta 
alguna definició. Posats a estriar, fe¬ 
licitat és el terme que se li acosta 
més. El diccionari defineix felicitat 
com l’estat de l’ànim plenament sa¬ 
tisfet i felicitat és el que hi havia el 
dia 11 de juny a la Bordeta. 

I amb aquest estat d’ànim enca¬ 
rem el futur de Can Batlló i del ba¬ 
rri. Ens queda molta feina per fer. 
Recuperar una nau per a usos veï¬ 
nals és només un dels objectius que 
ens havíem marcat. Entre d’altres 
encara falten que els industrials i 
veïns afectats siguin indemnitzats i 
reallotjats, que els habitatges socials 
es comencin a construir, que es 
construeixi immediatament l’Àrea 
Bàsica de Salut (ambulatori) ja pla¬ 
nificada i pressupostada als terrenys 
de la Magòria i enderrocar els murs 
del frontal del carrer Constitució 
per permeabilitzar i millorar els ac¬ 
cessos i trobar un ús de la nau prin¬ 
cipal com a equipament relacionat 
amb l’economia social. 

Cu Itu ra 


Memòria gràfica del moviment dels indignats 



RT #15M 

Una flïirüdü col·lectiva i propera 
Una veu carai de tots i totes 
Més que un llibre de fotografies 

Li petjada marcarà per j'ú l'u ta s't 


Una de les imatges creades per promocionar el projecte. MANOLÍN 


Aquest particular recull d'i¬ 
matges i piulades vol ser una 
memòria col·lectiva del movi¬ 
ment de les acampades des 
del 15 de maig fins a la mani¬ 
festació del 19 de juny. 


Elba S. Mansilla 

Sants 


Ara ja fa unes setmanes que treballen 
per recollir els testimonis visuals i es¬ 
crits del moviment del 15M: seleccio¬ 
nant imatges i fent una tria dels milers 
de tweets i hashtags, dels usuaris, in¬ 
dividuals i col·lectius, que han om¬ 
plert la xarxa amb les «veus lúcides, 
punyents o amb humor que des de 
l’anonimat han sigut plasmades en 


multitud de pancartes artesanals i 
piulades». Aquest és l'objectiu: retenir 
sobre paper la memòria compartida 
des del 15 de maig fins al 19 juny. 

El grup editor del projecte el for¬ 
men l'editorial Llibres a Mida, La ciu¬ 
tat invisible —encarregada del disseny 
gràfic—, Claraboia —dels vídeos pro- 
mocionals— i el setmanari La Directa 
—de la producció fotogràfica. El dis¬ 
seny editorial ha estat una iniciativa 
conjunta de tots els col·lectius i l'ob¬ 
jectiu és fer un llibre «eminentment 
fotogràfic», però que inclogui tant re¬ 
flexions de gent anònima, com con¬ 
signes i aportacions de persones re¬ 
conegudes. El projecte portarà per tí¬ 
tol RT#15M: connectades a la xarxa, 
coordinades a les places. And volen 
reconèixer el paper central que han 
tingut les xarxes socials twitter i face- 


book tant en les mobilitzacions, com 
en combatre la intoxicació dels mit¬ 
jans de comunicació. 

Per fer viable econòmicament el 
projecte, el grup promotor ha obert 
un compte a la web de Verkami, ini¬ 
ciativa dedicada al crowdfunding, una 
forma per finançar projectes a partir 
d'aportacions individuals. El llibre 
costarà 15 , tindrà 120 pàgines a tot 
color i una tirada inicial d'entre 2.500 
i 5.000 exemplars.Els beneficis deri¬ 
vats de l'edició del llibre es volen des¬ 
tinar al mitjans de comunicació alter¬ 
natius que han donat cobertura a les 
mobilitzacions: les ràdios lliures Con- 
trabanda i Bronka, latele.cat i el set¬ 
manari La Directa. 

Més informació: bttp://www. verka¬ 
mi. com/projects/427-rt-15m i 
http://rt!5m. marsupi. org/ 


Coneixíeu el Bèlit? 


No tot és futbol en aquesta 
vida, o si no que els ho diguin 
als jugadors del Casus Bèlit, 
l'equip santsenc que aquesta 
temporada s'ha introduït en el 
Bèlit, un esport que tot i ser 
tradicionalment català, és 
encara poc visible als mitjans. 

Angel Bravo Almirall 

Sants 


Diuen que al món hi ha centenars d’es¬ 
ports, per tant sembla comprensible 
que de la gran majoria mai no en sa¬ 
brem res. La cosa sembla més preocu¬ 
pant quan desconeixem el que anys en¬ 
rere s’ha practicat a la nostra terra, i 
aquest és el cas de jocs com el Bèlit. El 
Bèlit és un esport tradicional de Cata¬ 


lunya i el País Valencià que presenta for¬ 
ça similituds amb el beisbol. Anomenat 
també “bòlit”, “boli”, “escampilla” o 
“pic i pala”, s'organitza en dos equips 
de dos o tres individus i es basa en im- 
pactar un bastonet de fusta (el bèlit) 
per mitjà d’una altra fusta amb forma 
de pala (la cana). 

Se situa el bèlit al terra i amb la pala 
en posició vertical, s'hi dóna un cop per 
la part on el bèlit té forma cònica, pro¬ 
vocant que aquest s'alci. Aleshores, una 
vegada a l'aire, se l'ha de picar amb la pa¬ 
la a mode de raqueta, intentant que va¬ 
gi el més lluny possible. Mentre el bèlit 
vola, els altres jugadors rivals tracten d'a- 
gafar-lo, però així que cau a terra, ja no 
el poden tocar. Si tenen la fortuna de ca¬ 
çar-lo al vol, passa aquest equip a colpe¬ 
jar. El tirador, després de cada cop, dei¬ 
xa la cana a terra, de tal manera que l’e¬ 
quip rival mirarà de tocar-la amb el bèlit 


des d’allà on ha caigut. Si la toquen, el 
jugador que havia llançat el bèlit queda 
eliminat. El joc acaba quan un dels dos 
equips arriba als 50 punts, obtinguts se¬ 
gons l’efectivitat dels tirs. 

Això no seria una notícia específica¬ 
ment burxaire si no fos perquè es tracta 
d’un esport molt vinculat a la reivindica¬ 
ció nacional, i sobretot perquè enguany 
un equip de Sants s'ha ficat de ple en 
aquesta aventura del Bèlit. El Casus Bè¬ 
lit és de fet el primer equip sorgit al bar¬ 
celonès, i està patrocinat pels amics del 
Casal Independentista Jaume Compte, 
que també n'és la seu. Aquesta tempora¬ 
da acaben de viure de primera mà el seu 
primer Campionat del Món de Bèlit, ce¬ 
lebrat anualment a Girona i que ja por¬ 
ta set edicions.Esperem que, després 
d’aquesta temporada d’estrena, la 
Burxa pugui ser testimoni dels seus 
triomfs en futures competicions. 


La revetlla de Sant Joan a la Osca 



ALBERT RICAT SANJUAN 


Et 23 de juny es va celebrar la tradicional revetlla de Sant Joan, or¬ 
ganitzada pel Casal Independentista de Sants, a la plaça d’Osca. La 
festa va estar amenitzada per un sopar popular i l’actuació dels dia¬ 
bles de sants, que van fer un petit correfoc i van encendre la fogue¬ 
ra amb un mastil en forma de tisores que simbolitzava el rebuig a 
les actuals retallades. La vetllada va acabar amb ta música del grup 
Ets Catarres i punxa discos amb el soroll dels petards de fons. 


El mostrador 


M itja dotzena de coope¬ 
ratives i el conjunt 
d'ens federatius del 
sector ens vam reunir 
el passat 20 de maig 
per definir les línies que volem que 
donin continuïtat al Projecte Barri 
Cooperatiu. Els tres eixos de treball 
seran la promoció, el finançament i la 
intervenció comunitària. 

En l'àmbit de la promoció, es vol 
aprofundir en la detecció de necessi¬ 
tats de les cooperatives i en la cam¬ 
panya de visibilització del sector coo¬ 
peratiu a Sants, amb el manteniment 
del domini sants.coop i l'organització 
de més activitats com els tallers “Què 
és una cooperativa de treball i com 
funciona?” o la Segona Jornada de 
Cooperativisme dedicada als grups de 


Línies de 
continuïtat 
per al 
Projecte 
Barri 

Cooperatiu 

Cooperes o Competeixes 


consum crític. Un altre dels objectius 
és intercanviar experiències entre co¬ 
operatives i oferir assessorament pro- 
fessionalitzat als emprenedors. 

Un altre dels punts estratègics és el 
finançament, en què es volen explo¬ 
rar formes per relacionar l'economia 
social amb els estalviadors ètics locals 
i donar a conèixer els productes de 
crèdit cooperatiu. 

D'altra banda, es vol denunciar i 
fer front comú a les retallades en el 
sector públic, que en el cas de coope¬ 
ratives com Ambulàncies Catalunya o 
Aposta, redueixen el seu pressupost 
anual prop d'un 10%. A més, es vol 
aconseguir un tractament de discrimi¬ 
nació positiva per a les cooperatives 
des dels ens federatius. 

En l'àmbit de la intervenció comu¬ 


nitària, es va valora molt positivament 
la participació general del Projecte 
Barri Cooperatiu en la campanya “Re¬ 
cuperem la Lleialtat Santsenca”, i es 
vol intensificar la col·laboració a Can 
Batlló, amb iniciatives futures com ha¬ 
bilitar un viver de cooperatives o pro¬ 
piciar la creació d'una cooperativa de 
consum. 


Caop&ratl va 



LES NECESSITATS DEL SECTOR 

A la reunió van participar diferents 
cooperatives de treball com Ambu¬ 
làncies Catalunya, TATespais, Aposta, 
Fil a l’agulla i La ciutat invisible. En 
general, la crisi està obligant-les a op- 
timitzar recursos, i combinar projec¬ 
tes de petit i gran format, per fer front 
als problemes de finançament dels 
projectes i les fortes retallades al sec¬ 
tor públic. 

And, doncs, la crisi fa que les coo¬ 
peratives, sobretot les més joves, esti¬ 
guin molt centrades a consolidar i 
mantenir la seva activitat. 

La propera reunió del Projecte Ba¬ 
rri Cooperatiu es celebrarà el 8 de ju¬ 
liol, a les 12 del migdia, a la Federació 
de Cooperatives de Treball de Cata¬ 
lunya (Premià, 15). 

Arreu 


QUÈ ESTA PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 


Camps i Bauzà 
arraconen el 
català 



Camps i Bauzà són del sector més espanyolista i dretà del PP, que defensa postulats molt 
polèmics envers el català. Aquest fet ha repercutit al partit, on s’han viscut tensions 
internes per aquest tema. INTERNET 


Els presidents del País 
Valencià i de les Illes comen¬ 
cen el seu mandat amb polè¬ 
mica: Camps crea un decret 
on s'eliminen les línies en 
valencià només 8 dies després 
de les eleccions i Bauzà supri¬ 
meix Política Lingüística. A 
més, a les Illes, el curs que ve 
el conseller d'Educació farà un 
decret de llengües que substi¬ 
tuirà l'actual decret de 
mínims. 


Irene Jaume Gambin 

Sants 


El govern valencià al·lega que l'objec¬ 
tiu del decret és fomentar el plurilin- 
güisme, però a la pràctica és l'execu¬ 
ció d'un sistema únic, ja que per dur- 
lo a terme sacrifica les línies en 
valencià i el sistema d'immersió lin¬ 
güística, el qual ha donat molts bons 
resultats segons la pròpia conselleria 
d'Educació. 

Per altra banda, els arguments es¬ 
grimits pel govern balear han estat la 
necessitat de retallar despeses i la lli¬ 
bertat d'elecció. Aquest darrer argu¬ 
ment va ser el més utilitzat durant la 
darrera campanya electoral del Partit 
Popular (PP). El govern ha eliminat 
Política Lingüística, però també s'ha 
eliminat de l'Ajuntament de Palma i, a 
curt termini, també s'eliminarà del 
Consell Insular de Mallorca. 

MALGRAT LA DEMANDA, SE 
SUPRIMIRAN 

Segons un estudi d'Escola Valenciana 
de l'any 2010, més de 93.000 alumnes 
no estudien en valencià per falta de 
places. Enguany s'ha presentat l'Infor¬ 


me sobre l'ensenyament en valencià, 
dut a terme pel Sindicat de Treballa¬ 
dores i Treballadors de l'Ensenya¬ 
ment del País Valencià (STEPV-Inter- 
sindical Valenciana), on es constata la 
lenta aplicació de la Llei d'Ús i Ensen¬ 
yament del Valencià (LUEV) - aprova¬ 
da fa gairebé trenta anys només un 
29% de l'alumnat rep l'ensenyament 
en valencià, malgrat la demanda crei¬ 
xent (del curs 1995-1996 al curs ac¬ 
tual s'ha augmentat un 199,2% el 
nombre d'alumnes que estudien en 
valencià). L'STEPV ha destacat que la 
Conselleria d'Educació ha dificultat 
l'ensenyament en valencià a través de 
modificacions de la normativa de des¬ 
plegament de la LUEV, retallades de 
les partides pressupostàries per aju¬ 
des al valencià, amenaces de fer des¬ 
aparèixer els programes lingüístics... 

L'exconseller d'Educació, Font de 
Mora, va presentar l'esborrany del de¬ 
cret, que representaria l'eliminació de 
les línies en valencià per crear un sis¬ 
tema únic que integràs el castellà, el 
català i l'anglès i, així, “fomentar el 
plurilingüisme”. El seu successor, Jo¬ 
sé Císcar ja ha anunciat que seguirà la 
línia del trilingüisme, ja que és posi¬ 
tiu tant per al castellà com per al cata¬ 
là. 

ELS ARGUMENTS: LLIBERTAT D'E¬ 
LECCIÓ I AUSTERITAT 

Enguany s'han complit 25 anys de l'a¬ 
provació de la llei de normalització 
lingüística (que es deriva de l'Estatut 
d'Autonomia), la qual pretenia nor¬ 
malitzar el català a l'administració, fo¬ 
mentar-lo entre la població i conver- 
tir-lo en llengua vehicular dels centres 
educatius. L'actual govern del PP (se¬ 
guint l'estela del govern de Matas), 
però, no aprova que el català sigui 
obligatori per treballar a l'administra¬ 
ció, com tampoc no aprova l'existèn¬ 
cia de Política Lingüística, ni el decret 


de mínims. Aquest decret, consensuat 
per tots els partits i aprovat el 1997, 
va establir que, com a mínim, un 50% 
de les classes que s'imparteixen en els 
centres han de ser en llengua catala¬ 
na. I aquest és el decret que el PP, a 
través de Rafel Bosch (portaveu del 
govern i conseller d'Educació), vol 
modificar amb l'argument de la lliber¬ 
tat d'elecció de les famílies. 

L'austeritat és l'altre argument que 
al·lega el PP. A l'Ajuntament de Pal¬ 
ma, a banda de la supressió de Políti¬ 
ca Lingüística, es retallarà el progra¬ 
ma de dinamitzadors lingüístics. El 
projecte, que l'any 2010 només va re¬ 
presentar un 0'03% del pressupost 
del consistori (207.762 euros de 586 
müions), es va endegar el 2008 i ha 
treballat per la integració de la pobla¬ 
ció nouvinguda a través del català, ai¬ 
xí com entre la població escolar. 
Aquesta iniciativa ha esdevingut una 
experiència molt enriquidora en ba¬ 
rris com Son Gotleu, el Camp Redó i 
Santa Catalina. Tot i així, el batlle, Ma¬ 
teo Isern, opina que ara “no és temps 
de dinamitzadors lingüístics”. 

L'ens de comunicació públic, IB3, 
tampoc no se'n salva i ja s'ha fet pú¬ 
blic que els informatius de la televisió 
illenca no tendran ni correctors ni co¬ 
rrectores lingüístiques, fet que provo¬ 
carà que el model lingüístic de la ca¬ 
dena pública estigui en mans dels re¬ 
dactors dels informatius. 

VEUS EN CONTRA A BANDA I 
BANDA 

Les reaccions de la societat civil no 
han tardat gens en arribar. L'Obra 


Cultural Balear (OCB) va emetre un 
comunicat on considerava que l'elimi¬ 
nació de la Direcció General de Políti¬ 
ca Lingüística era un fet “del tot des¬ 
encertat” i que demostra “molt poca 
sensibüitat cap a la llengua pròpia”. 
L'entitat també ha lamentat totes les 
altres actuacions del govern i del con¬ 
sistori palmesà i per aquest motiu ha 
endegat una campanya juntament 
amb la coalició PSM-LV-ExM (Partit So¬ 
cialista de Mallorca-Iniciativa Verds- 
Entesa per Mallorca) sota el lema “Vo¬ 
lem una Palma cultural i en català”. La 
campanya pretén que l'ajuntament de 
la ciutat “impulsi el català amb políti¬ 
ques valentes i efectives”. També re¬ 
corden a Isern que la ciutadania de 
Palma té uns drets “reconeguts legal¬ 
ment que no pot menysprear”. 

Pel que fa al País Valencià, Escola 
Valenciana ha fet pública la seva indig¬ 
nació davant aquests fets i ha criticat 
durament el nou model, que provo¬ 
carà un “arraconament” del valencià a 
les escoles i als carrers. Escola Valen¬ 
ciana considera que les llengües no 
s'aprenen sumant idiomes a parts 
iguals al currículum escolar, sinó que 
“s'ha d'aprofundir en la immersió lin¬ 
güística” i que “no s'han d'improvisar 
models educatius". L'entitat va convo¬ 
car una manifestació de rebuig el 18 
de juny, a la qual van assistir-hi 
15.000 persones per reclamar ensen¬ 
yament en valencià i de qualitat. 


A veure... 



Paolo Vasile, con¬ 
seller delegrat 
de telecinco, 
afirma que la Be- 
lén Esteban és la 
precursora del 
15M, pel seu pa¬ 
per de dona in- 
corformista . 


SOLIDARITAT 


El conseller 
d’Interior 
Felip Puig 
torna a actuar 

El conseller d’Interior Felip Puig ja 
arrossega varis actes contra els 
convilatans que pressuptament els 
hi ha de garantir la seva seguretat. 
El 23 de juny, durant la seva com¬ 
pareixença a la comissió d’Interior 
del Parlament de Catalunya, va 
afirmar que ordenà identificacions 
i imputacions d’un elevat nombre 
de persones que durant l’acció 
simbòlica del bloqueig de les por¬ 
tes del Parc de la Ciutadella, eren 
presents a l’acte. 

Aquesta feina d’investigació dels 
principals activistes implicats se li 
demanà a la Comissaria General 
d’Investigació Criminal (CGIC), 
una part del cos policial de la qual 
està imputat per delictes de 
col·laboració amb una xarxa de 
narcotraficants. Uns mossos que, 
malgrat la seva història, han rebut 
el suport polític i institucional del 
“conseller de la seguretat ciutada¬ 
na”. 

Sembla, però que aquesta segure¬ 
tat de la que parla Puig s’esvaeix 
en el moment en que actua ell i la 
seva companyia. 


La Xarxa d'Intercanvi de Sants amb Can Batlló 


El passat 11 de juny el veïnat de La 
Bordeta va entrar al polígon indus¬ 
trial de Can Batlló per a apropiar-se 
del Bloc 11 i donar impuls als neces¬ 
saris equipaments socials que man¬ 
quen a la Bordeta. 

La Xarxa d’Intercanvi de Sants, la 
Xis, disposarà d’un petit espai a Can 
Batlló. 

Ja el mateix dia 11 va sorgir alguna 
proposta de col·laboració per part 


d'un comerciant de donar roba a la 
Xis-Can Batlló per a futurs intercan¬ 
vis, i a hores d'ara ja tenim centenars 
de peces de roba emmagatzemades 
que ens ha vingut a portar ell mateix. 

És així que al proper mercat d’in¬ 
tercanvi del 4 de setembre exposarem 
la roba i la canviarem pel material de 
tota mena que faci falta a Can Batlló. 
Aquest material l’especificarem a la 
propera Burxa d’agost-setembre. 


Can Baüló és del barri i és respon¬ 
sabilitat de totes transformar el que 
era fins el 11 de juny un espai per a 
l’especulació i els interessos privats 
en un espai gestionat des de els inte¬ 
ressos de la col·lectivitat veïnal. 


Més informació: 
http://canbatllo. 
wordpress.com 
http://intercanvis.sants.org/ 

GERARD HORTA 

«La violència que hauria 
d’aparèixer als mitjans de 
comunicació és que el 20 % 
de la societat catalana 
sobreviu amb 500 euros» 


Gerard Horta és poeta i doc¬ 
tor en Antropologia Social 
per la Universitat de 
Barcelona, on exerceix com 
a docent. És membre del 
GRECS (Grup de Recerca 
sobre Exclusió i Control 
Social) de la UB i ha publicat 
diversos llibres: «De la místi¬ 
ca a les barricades», «Cos i 
revolució. L'espiritisme català 
o les paradoxes de la moder¬ 
nitat» i «L'espai clos. Fòrum 
2004: notes d'una travessia 
pel no-res», entre d'altres. El 
20 de juny va fer una xerra¬ 
da a la pl. de Sants convoca¬ 
da per #Acampadasants per 
reflexionar sobre la violència. 

Gemma Parera 

Sants 


Com valores el moviment dels 
indignats en el marc de les lluites 
històriques pels drets socials? 

Per una banda, crec que el moviment 
del 15M neix com una operació orga¬ 
nitzada per les elits polítiques i eco¬ 
nòmiques per desactivar una crítica 
integral del capitalisme des de dins 
dels moviments contestataris. D’altra 
banda, s’hi ha sumat molta gent que 
havia continuat organitzada malgrat 
la desmobilització social a Catalunya 
des de la fi dels anys 70. També s’hi 
han sumat moltes persones que mai 
havien sortit al carrer. A Catalunya el 


moviment inicial dels indignats ha 
quedat desbordat per plataformes po¬ 
pulars crítiques. El valor és que la 
gent s’ajunti de forma assembleària. 
Hi ha d’haver unitat popular, perquè 
ens trobem en un moment crític. Te¬ 
nim dues alternatives, o bé el nou or¬ 
dre mundial, capitalista i feixista, o bé 
una altra cosa, i aquesta alternativa 
depèn de si la gent surt o no al carrer. 
Com ens mostra el pla d’austeritat 

«Hi ha d’haver 
unitat popular, 
perquè ens enca¬ 
minem cap a una 
societat global 
esclavista» 

aprovat a Grècia, podem afirmar 
que els governs estan controlats 
pel capital financer? 

A Europa està passant el que fa dèca¬ 
des que succeeix a la resta del món. 
El Banc Mundial i el Fons Monetari 
Internacional ens porten a una priva- 
tització dels serveis públics, a des¬ 
muntar totes les conquestes socials 
guanyades al llarg dels últims 150 
anys i a una precarització estructural. 
Ens encaminem cap a una societat 
global esclavista. Sona apocalíptic, 
però som al principi de l’apocalipsi. 
Això ha arribat a Europa perquè ja no 
hi ha risc de revolució. La classe tre¬ 
balladora estem «imbecil·litzats» i des- 
mobilitzats. Estem atrapats entre el 
lloguer i la hipoteca, amb uns sindi¬ 
cats majoritaris, CCOO i UGT, que te¬ 
nen una servitud absoluta als partits 


polítics i al gran capital, i un sindica¬ 
lisme anarquista desarticulat. Si deixa 
d’existir una consciència política en 
una majoria social, per què cal mante¬ 
nir un Estat del Benestar? 

Està començant a canviar tot això 
darrerament? 

Hi ha molta gent, gran i jove, que es¬ 
tà sortint al carrer, per consciència 
política i per necessitat. Tota la gent 
que ara no està baixant al carrer ho 
farà d’aquí a sis mesos o d’aquí a un 
any perquè es queda sense feina i 
sense cobertures socials, o perquè el 
grau de precarització laboral és insu¬ 
portable. 

L’acció del 15 de juny de bloqueig 
del Parlament per aturar i denun¬ 
ciar la sessió de debat d’uns pres¬ 
supostos que retallen drets socials 
va ser fortament criminalitzada a 
través de la violència i va obrir un 
debat entorn aquest tema. Quina 
és la teva posició? 

Des de l’antropologia tota forma de 
desigualtat social implica un grau de 
violència. La societat capitalista es fo¬ 
namenta estructuralment en la vio¬ 
lència, l’explotació i la mentida. La 
violència que hauria d’aparèixer cada 
dia als mitjans de comunicació és que 
el 20% de la societat catalana sobre¬ 
viu amb 500 euros al mes. Això és te¬ 
rrorisme d’Estat. Violència és viure en 
una societat de rics i pobres, haver de 
consagrar tota la teva vida a sobreviu¬ 
re materialment. No és que el 15 de 
juny la gent segrestés el Parlament. El 
Parlament està segrestat per les elits 
econòmiques internacionals i per 
l’Estat espanyol. Els polítics són tite¬ 
lles del poder econòmic. La gent té 



Gerard Horta en un moment de l’entrevista. ÀNGEL BRAVO ALMIRALL 


tot el dret a expressar el seu rebuig. 

Quin és el paper dels mitjans de 
comunicació en la construcció del 
discurs entorn la violència? 

Cal distingir entre els mitjans públics 
i els privats. Els privats depenen de 
grans grups empresarials i, per tant, 
tenen una ideologia burgesa. Els mit¬ 
jans públics haurien de reflectir l’he¬ 
terogeneïtat existent però són un re¬ 
flex més de la ideologia burgesa. 

Com més podran atacar aquest 
moviment? 

Primer, amb la criminalització a través 
de la violència. Segon, amb l’apologia 
del discurs ciutadanista, que vol dir 
que el bon ciutadà calla, obeeix i ac¬ 
cepta la seva explotació. El tercer ele¬ 
ment és intentar dividir la classe tre¬ 
balladora catalana entre autòctons i 
immigrants, quan hi ha una sola clas¬ 
se treballadora catalana nascuda a 
arreu del món. I el darrer punt, el 
xantatge de la por, perquè la por pa¬ 
ralitza, és una eina de control social. 


«El Parlament 
està segrestat per 
les elits econòmi¬ 
ques internacio¬ 
nals i per l’Estat» 

I com es pot avançar i respondre a 
aquestes amenaces? 

Cal que la gent assumeixi que el po¬ 
der és a les nostres mans i que podem 
organitzar la societat d’una altra ma¬ 
nera. Reivindico l’amor i la revolució 
com a única sortida cap a una societat 
internacional en que totes les col·lec¬ 
tivitats puguin organitzar-se com elles 
mateixes decideixin. Es important 
que la gent no tingui por, vindrà re¬ 
pressió, però és ara o mai. Tot el que 
estem perdent els últims anys no ho 
recuperarem. Davant d’això hem 
d’organitzar-nos als carrers o als llocs 
de treball i hem de lluitar junts. No hi 
ha sortida individual, la sortida serà 
col·lectiva o no serà. 


Vinyeta 



Aaenda 


[DISSABTE 9 de juliol] 


15.00I 
16.00 j 


deute» a càrrec d’Ivan Gordillo, 
membre del Seminari d’Economia 
Crítica Taifa 

Cercavila d’indignades de 
Sants: un recorregut per algunes 
de les indignacions del barri 



[DIJOUS 7 de juliol] 


[DIJOUS 14 de juliol] 


[DIJOUS 21 de juliol] 


[Lloc: C. Sants, 79, Organitza: 

Cotxeres de Sants] 


NITS POETIQUES D'ESTIU 


[DIJOUS 7 de juliol] 


[Lloc: C. Constitució, 11 - Can Batlló, I 1 8.3O 
Organitza: Plat. Cant Batlló és pel Barri] 


Poemes de Josep Ramon 
Roig, Andreu "Sito" Subirats i Núria 
Martínez Vernís. 


[DIJOUS 14 de juliol] 
18.30I 


Poemes de Carles Rebassa, 
David Cano i David Castillo. 


[DIJOUS 21 de juliol] 
18.30 


Poemes de Marc Romera, 
.luis Calvo i Mireia Calafell. 

